ਯਰਸਾਨੀਵਾਦ
ਯਰਸਾਨ ਜਾਂ ਅਹਿਲ-ਏ-ਹੱਕ਼ (Kurdish: یارسان‎یارسان‎, Yarsan, Persian: اهل حق Ahl-e Haqq) 14ਵੀਂ ਸਦੀ ਵਿੱਚ ਪੱਛਮੀ ਈਰਾਨ ਵਿੱਚ ਸੁਲਤਾਨ ਸਾਹਕ ਵੱਲੋਂ ਚਲਾਇਆ ਇੱਕ ਧਰਮ ਹੈ।  ਇਸਦੇ ਪੈਰੋਕਾਰਾਂ ਦੀ ਗਿਣਤੀ 500,000 ਤੋਂ ਲੈ ਕੇ 1,000,000, ਤੱਕ ਹੈ, ਜੋ ਪੱਛਮੀ ਈਰਾਨ ਅਤੇ ਪੂਰਬੀ ਇਰਾਕ ਵਿੱਚ ਖਿੰਡੇ ਹੋਏ ਹਨ ਅਤੇ ਜ਼ਿਆਦਾਤਰ ਗੋਰਾਨ ਕੁਰਦ ਹਨ ਹਾਲਾਂਕਿ ਕੁਝ ਈਰਾਨੀ, ਲੋਰੀ, ਅਜ਼ੇਰੀ ਅਤੇ ਅਰਬ ਵੀ ਹਨ। ਕੁਝ ਯਰਸਾਨੀ ਦੱਖਣਪੂਰਬੀ ਤੁਰਕੀ ਦੇ ਪੇਂਡੂ ਇਲਾਕਿਆਂ ਵਿੱਚ ਵੀ ਵਸੇ ਹੋਏ ਹਨ। ਯਰਸਾਨੀ ਧਾਰਮਿਕ ਗ੍ਰੰਥ ਗੋਰਾਨੀ ਭਾਸ਼ਾ ਅਤੇ ਫ਼ਾਰਸੀ ਵਿੱਚ ਲਿਖੇ ਗਏ ਹਨ, ਹਾਲਾਂਕਿ ਅਜੋਕੇ ਯਰਸਾਨੀਆਂ ਦੀ ਮਾਤ ਭਾਸ਼ਾ ਕੁਰਦੀ ਹੈ।